hvad er forskellen på en ulykkesforsikring og en sundhedsforsikring?
[læs det fulde svar...](https://www.garfors.dk/privat/forsikringer/ulykkesforsikring/#faq-38)

mange har en sundhedsforsikring via deres job. men hvad er egentlig forskellen på en ulykkesforsikring og en sundhedsforsikring?


en ulykkesforsikring dækker for det første kun, hvis årsagen er en ulykke. desuden dækker den kun, hvis du får varige mén efter ulykken (eller dør). 


 


ulykkesforsikringen giver til gengæld en engangsudbetaling i form af en erstatningssum, hvis størrelse fastsættes efter mengraden. tilkendes du f.eks. 30% mén efter en ulykke, vil du få udbetalt en erstatning på 30% af den sum, du er dækket med. beløbet udbetales på en gang og er til fri rådighed. 


 


du bestemmer altså helt selv, hvad du vil bruge pengene til, så de kan gøre gavn der, hvor du har behov for det. en sundhedsforsikring derimod dækker sædvanligvis udgifter til behandling på privathospitaler eller klinikker, hvis du bliver syg eller kommer ud for en ulykke. sundhedsforsikringens primære formål er at sikre dig muligheden for at få hurtig og effektiv behandling i tilfælde af sygdom eller en ulykke. 


 


typisk kan en sundhedsforsikring også give tilskud til f.eks. fysioterapeut, psykolog eller lignende. en sundhedsforsikring og en ulykkesforsikring dækker altså i forskellige situationer og udbetales efter forskellige principper. en sundhedsforsikring kan derfor ikke erstatte en ulykkesforsikring.

